# Noruega

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*

| Reino di Noruega |
| --- |
| *Kongeriket Norge* *Kongeriket Noreg* |
| **Himno:Ja, vi elsker dette landet* "Si, nos ta stima e pais aki"  |
|  |
| Atministrashon |
| Kapital | Oslo |
| Stat mas grandi  | Oslo |
| Idioma ofisial  | Norwedji Sami |
| Gobernashon  | Sistema parlamentario monarkia konstitushonal |
| Rei  | Harald V |
| Promé Minister  | Jonas Gahr Støre (2021–) |
| Pais den Suesia |
| Union disolvé  | 7 di yüni 1905 |
| Geografia |
| Área | 385.207 kilometer kuadra (6% awa) |
| Koordinato  | ﻿ / ﻿ |
| Poblashon |
| Populashon  (1 yanüari 2026) | 5.627.400 14.61 habitante/km² |
| Gentilisio | norwedji, norwechi |
| HDI | 0,966 (2022) |
| Otro infromashon |
| Unidat monetario  | Norske kroner (`NOK`) |
| Zona di tempu | UTC+1 |
| Wèp | .no |
| Kódigo  | NOR |
| Tel  | +47 |
| Mapa detaya di Noruega |
|  |
|  |
| Imágennan riba  Wikimedia Commons |
| Wèpsait ofisial |
| [Editá Wikidata] · [Manual] |

**Noruega** (norwedji: Norge of Noreg) ta un pais situá na parti nort di e kontinente Oropa. E forma parti di e region di Skandinavia huntu ku Suesia i Dinamarka. Noruega tin un área di 385.207 kilometer kuadrá i un poblashon di 5.627.400 habitante (2026). E kapital i siudat mas grandi di e pais ta Oslo.

## Geografia

Noruega ta frontera ku Suesia na ost, Finlandia i Rusia na nortost, Noordzee pasùit i Oséano Atlántiko na west.

E pais ta konosí mundialmente pa su paisahe dramátiko ku fjordnan, montañanan altu, gletsjer i kosta largu ku ta ekstendé mas ku 25.000 kilometer (inkluyendo isla i península). Un parti grandi di e tereno ta montañoso i poko poblá.

Noruega tin tambe teritorionan den e region ártiko, manera e archipiélago di Svalbard.

## Historia

Durante siglo di Edad Vikinga (aproksimadamente 800–1050), Noruega tabata un poder marítimo importante. Vikingonan norwechi a eksplorá y kolonisá parti di Islandia, Grunlandia i asta Nort Amérika. Despues Noruega a forma un union ku Dinamarka (1380–1814) y mas despues ku Suesia (1814–1905). Na 1905 Noruega a bira un pais independiente.

## Gobièrnu i sistema polítiko

Noruega ta un monarkia konstitushonal ku un sistema parlamentario. E rei ta e hefe di estado, pero poder polítiko ta ehersé prinsipalmente pa e parlamento (*Storting*) y e gobièrnu.

E pais ta konsiderá un di e demokrasianan mas stabil i transparente na mundu.

Edifisio di Parlamento (*Stortinget*)Plataforma petrolero den Noordzee
## Ekonomia

Noruega tin un ekonómia fuerte basá prinsipalmente riba produkshon di petroleo i gas natural, peska i industria marítimo i energía hidroelektriko.

Deskubrimento di petroleo den Noordzee den añanan 1960 a transformá e pais den un di e nashonnan mas riko per kapita na mundu. Noruega tin un fondo di penshun soberano grandi ku ta invertí ganashi di petroleo pa generashonnan futuro.

## Sosiedat i kultura

Idioma ofisial ta norwedji, ku tin dos forma di ortografia: Bokmål i Nynorsk. Hopi Noruego tambe ta papia ingles bon.

Noruega ta konosí pa su enfoke fuerte riba igualdat sosial, bienestar sosial, protekshon di medio ambiente i kalidat altu di bida. E pais regularmente ta skor altu riba e indise mundial di desaroyo humano (HDI).

## Klima

E klima di Noruega ta varia for di klima marítimo moderá na kosta, te klima supártiko i ártiko panort. Apesar di su lokalisashon nort, parti di e kosta ta mas temperá pa motibu di e koriente kayente ku ta bini for di Golfo di Mexico.

|  |
| --- |
| Fuente, nota i/òf referensia |

 ·  ·
Paisnan den Oropa

Albania · Alemania · Andorra · Austria · Belarus · Bélgika · Bosnia Herzogovina · Bulgaria · Czechia · Dinamarka · Estonia · Finlandia · Fransia · Gresia · Hungria · Hulanda · Irlanda · Islandia · Italia · Kroasia · Letonia · Liechtenstein · Lituania · Luxemburg · Nort Macedonia · Malta · Moldavia · Monaco · Montenegro · Noruega · Polonia · Portugal · Reino Uni · Rumania · Rusia · San Marino · Serbia · Siudad Vatikano · Slovakia · Slovenia · Spaña · Suesia · Suisa · Ukrania